Svītra (mineraloģija) - Vikipēdija

# Svītra (mineraloģija)

### Vikipēdijas raksts

Svītras krāsas noteikšana ir viena no mineraloģijā plaši izmantotām minerāla noteikšanas metodēm. Lai noteiktu svītras krāsu, minerāla paraugs tiek berzēts pret cietu, abrazīvu virsmu, kuras krāsa ir pēc iespējas tuva tīrai baltai krāsai. Visbiežāk šim nolūkam izmanto neglazēta porcelāna virsmu, kaut gan minerāliem, kas ir cietāki par porcelānu, ir nepieciešams izmantot cietāku materiālu.

Svītras krāsa būtībā ir minerāla pulvera krāsa. Šī krāsa nereti atšķiras no paša minerāla krāsas, piemēram, zeltaini metāliskā pirīta svītras krāsa ir melna, savukārt sudrabaini metāliskajam hematītam svītra ir sarkana.

Idiohromatiskiem minerāliem svītras krāsa bieži ir līdzīga minerāla krāsai, kamēr allohromatiskiem minerāliem tā visbiežāk ir balta.

Svītras krāsa reti ir noteicošā minerāla diagnostikas metode, tomēr šī vienkāršā metode ir noderīga, lai nepieciešamības gadījumā gūtu papildus pārliecību par minerāla identitāti.

Saturs iegūts no "http://lv.wikipedia.org../../../s/v/%C4%AB/Sv%C4%ABtra_%28mineralo%C4%A3ija%29.html"

Kategorija: Mineraloģija

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- Français
- Norsk (bokmål)
- Polski